अंतरराष्ट्रीय पयर्टन स्थल बनेगा मधुबन
जैनसमाज के विश्व प्रसिद्ध तीर्थस्थल मधुबन में सीएम रघुवर दास सरकार जैन समाज ने गर्मजोशी से स्वागत किया। हेलीकॉप्टर से पुष्पवर्षा की गई। राजस्थानी संस्कृति के तहत महिलाएं सीएम के स्वागत में सड़क पर आई। यह दृश्य देख मुख्यमंत्री भी गदगद हो उठे और उन्होंने मधुबन को विश्व के मानचित्र पर लाने के लिए हर कोशिश करने की बात कही। इस दौरान उन्होंने जैन समाज के मुनि श्री 108 बिमल सागर जी महाराज के शताब्दी वर्ष सह पुण्यतिथि कार्यक्रम में मधुबन पहुंचे सीएम ने मधुबन के जैन मंदिरों में पूजा अर्चना की। मधुबन के मध्यलोक संस्थान परिसर स्थित बिमल सागर जी महाराज सभाकक्ष में आयोजित सभा के दौरान जहां सीएम ने कहा कि अगर जैन समाज अपने आय का एक प्रतिशत हिस्सा क्षेत्र के विकास के लिए खर्च करें, तो राज्य सरकार दो कदम आगे चल कर क्षेत्र के पिछड़े लोगों के जीवन को सुधारने में कोई कसर बाकी नहीं रखेगा। सरकार मधुबन को आदर्श सिटी बनाने के प्रयास में आगे बढ़ रही है। मधुबन को अंतरराष्ट्रीय स्तर पर पर्यटन स्थल बनाकर क्षेत्र के युवकों को राेजगार मुहैया कराया जाएगा। दिवंगत मुनि बिमल सागर के शताब्दी समारोह में मधुबन पहुंचे सीएम श्री दास का हेलिकॉप्टर मधुबन स्थित सीआरपीएफ के हैलीपैड में लैंड किया। जहां सीएम का स्वागत गिरिडीह विधायक निर्भय शाहाबादी, जमुआ विधायक केदार हाजरा के साथ राज्य के पुलिस महानिदेशक डीके पांडेय, एडीजी एसएन प्रधान, बोकारो आईजी तदाशा मिश्रा, हजारीबाग डीआईजी उपेन्द्र सिंह ने बुके देकर किया। सीआरपीएफ कैंप से सीएम का काफिला निहारिका भवन स्थित कलश मंदिर पहुंचा, जहां सीएम ने जैन समाज के पुजारियों और छित्तरमल पाटनी के नमो: कार मंत्र के बीच भगवान पार्श्वनाथ की पूजा-अर्चना की और भगवान पार्श्वनाथ को श्रीफल के रूप में नारियल अर्पित किया। कलश मंदिर में पूजा-अर्चना के बाद सीएम, डीजीपी, एडीजी के साथ गिरिडीह और जमुआ विधायक के साथ उत्तर प्रदेश प्रकाश भवन पहुंचे। जहां सीएम ने घमंडी लाल जैन भवन का शिलापट्ट पर नारियल फोड़ कर लोकार्पण किया। मौके पर सीएम को दिगंबर जैन समाज न्यास बोर्ड के राष्ट्रीय अध्यक्ष महावीर सेट्ठी और अशोक जैन ने संयुक्त रूप से पगड़ी पहना कर और भगवान पार्श्वनाथ की मूर्ति देकर सम्मानित किया।
नृत्य पेश करती युवतियां (ऊपर)। कार्यक्रम में लोगों की भीड़ (नीचे)।
राज्य सरकार के निर्देश पर मधुबन में करोड़ों की राशि से बने नवनिर्मित मधुबन थाना का उद्घाटन सीएम के साथ डीजीपी डीके पांडेय और दोनों विधायकों ने संयुक्त रूप से पुजारियों के वैदिक मंत्रोच्चार के बीच किया गया। करोड़ों की राशि से बने मधुबन थाना को जहां राज्य स्तर पर आदर्श थाना का मॉडल स्वरूप देते हुए निर्माण किया गया है। वहीं उद्घाटन के बाद सीएम ने विधायक और पुलिस अधिकारियों के साथ मधुबन थाना का निरीक्षण भी किया। साथ ही हजारीबाग डीआईजी को मधुबन थाना को लेकर पुलिस मुख्यालय को गंभीरता के साथ कार्य करने का निर्देश दिया। मधुबन में जिस भवन को थाना का स्वरूप दिया गया है वह पहले पर्यटन विभाग की ओर से संचालित था, लेकिन नक्सलियों ने इस भवन को ध्वस्त कर दिया था। जिसके बाद गिरिडीह पुलिस ने इस भवन को आदर्श थाना का मॉडल दिया है। उद्घाटन के साथ ही मधुबन थाना में पर्याप्त संख्या में पुलिस के जवानों के साथ जैप के जवानों की तैनाती की गई है।
समाधिस्थल में प्रतिमा पर श्रीफल अर्पित करते सीएम।
महिलाओं द्वारा स्वागत के बीच समाधि स्थल जाते सीएम।
सीएम को मूर्ति शील्ड देकर किया सम्मानित
समाधिस्थल के बाद सीएम दोनों विधायक और पुलिस अधिकारियों के साथ मध्य लोक संस्थान पहुंचे। जहां जैन समाज की सभा के साथ कई कार्यक्रम का आयोजन किया गया था। सभास्थल में सबसे पहले जैन समाज के पदाधिकारियों ने सीएम समेत गिरिडीह सांसद रवीन्द्र पांडेय, गिरिडीह विधायक निर्भय शाहबादी, जमुआ विधायक केदार हाजरा का स्वागत कर पारंपरिक रूप से किया गया। जबकि कोडरमा जैन की महिलाओं और समाज की युवतियों ने सामूहिक रूप से मंगलचरण की प्रस्तुति करते हुए नमो:कार मंत्र पर नृत्य भी पेश किया। मौके पर सभास्थल में मौजूद भीड़ के समक्ष ही जैन समाज के पदाधिकारियों ने सीएम को भगवान पार्श्वनाथ की मूर्ति और शील्ड देकर सम्मानित किया। इस बीच सभास्थल में भाजपा के जिलाध्यक्ष अशोक उपाध्याय, विधायक प्रतिनिधि संजय सिंह, नगर अध्यक्ष संजीत कुमार सिंह पप्पू, कोडरमा सांसद प्रतिनिधी प्रदीप शर्मा, भाजपा के वरिष्ठ नेता सुरेन्द्र बर्मन के अलावा भाजयुमो के जिलाध्यक्ष विवेश जालान समेत काफी संख्या में जैन समाज की महिलाएं और युवतियां मौजूद थे।
{दिगंबर जैन समाज न्यास बोर्ड के राष्ट्रीय अध्यक्ष महावीर सेट्ठी और अशोक जैन ने संयुक्त रूप से पगड़ी पहनाकर किया सम्मानित
{ राजस्थानी संस्कृति में सीएम के स्वागत में सड़क पर उतरी महिलाएं
awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva